Волфганг Вайраух
Заклинание

Превод от немски: Венцеслав Константинов, —

chitanka.info

Догдето хора с теб ридаят,

от греховете си сломени,

догдето в мрак звезди сияят,

с безброя си благословени,

догдето славеите пеят

в най-тъмната и тъжна нощ,

догдето в обич ще се слеят

любящите с блажена мощ,

догдето хвъркат пеперуди

и полетът им се въздига,

догдето има мисли луди

и нещо все не им достига,

догдето не ламтят сърцата

добри да станат сред беди,

догдето смърт грози душата,

стани човек и смел бъди!

1944

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.